فوقونوق پاقودا معبدی

بودا فوقونوق پاقودا معبدی (چینجه:佛宫寺释迦塔) ۱۰۵۶ دا خَتایلار ایداره ائتدیگی لیائو سۆلاله‌سی‌نین زامانیندا، چینین ایندیکی شانشی اوستانی‌نین یینق ایلچه‌سینده یئرلشمیش و آغاجدان دۆزلمیش چینی بیر پاقودادیر. پاقودا لیائونون ایمپیراتورو دائوزونقون بؤیوک‌آناسی‌نین عائیله‌سی ائوی‌نین یئرینده تیکیلیب. پاقودا عصیرلر بوْیو نئچه بؤیوک زلزله‌دن ساغ قۇرتولوب و چین ایچینده "مو تا" (عئینا معناسی:آغاج معبدی) عۆمومی لقبی ایله شؤهرتلنمیش‌دیر. پاقودا ۴ متیر بوْیوندا داش پلتفورم اۆستونده، ۱۰ متیر اۇزونلوغودا میناره‌سی و جمعاً ۶۷.۳۱ متیر اۇجالیغی ایله حال‌حاضیردا چینین تماماً آغاجدان دۆزلمیش ان قدیمی پاقوداسی‌دیر. چینین آغاجدان دۆزلمیش اَن قدیمی پاقوداسی اوْلماسینا رغماً اَن قدیمی پاقودا ۶.جی عصیرده کرپیجدن تیکیلمیش "سونقیوئه" معبدی‌دیر؛ چینین اَن قدیمی آغاجدان تیکیلمیش بیناسی ووتای داغیندا یئرلشن و تان سۆلاله‌سی‌نین اوْرتا تاریخیه قدر چاتان بودیست بیر معبددیر. قایناقلار